Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17. i 98/19) i članka 31. Statuta Općine Legrad („Službeni glasnik Koprivničko-križevačke županije“ broj 5/13, 2/18, 19/18. i 2/20), Općinsko vijeće Općine Legrad na 35. sjednici održanoj 21. srpnja 2020. donijelo je

**O D L U K U**

**o suglasnosti za provedbu projekta**

**„Uređenje trim staze“**

**Članak 1.**

 Odlukom o suglasnosti za provedbu projekta „Uređenje trim staze (u daljnjem tekstu: Odluka) daje se suglasnost za provedbu ulaganja u projekt „Uređenje trim staze“ (u daljnjem tekstu: Projekt) koji će se provoditi u k.o. Legrad na katastarskim česticama broj k.č.br. 5249, 4509/1, 5355, 5295 i 4508.

**Članak 2.**

 Projekt će se provesti prijavom na Natječaj za Podmjeru 8.5. „Potpora za ulaganja u poboljšanje otpornosti i okolišne vrijednosti šumskih ekosustava“, za Tip operacije: 8.5.2. „Uspostava i uređenje poučnih staza, vidikovaca i ostale manje infrastrukture iz Programa ruralnog razvoja Republike Hrvatske za razdoblje 2014. – 2020.

**Članak 3.**

 Sastavni dio ove Odluke čini Građevinski projekt.

**Članak 4.**

 Projekt je u skladu s Programom ukupnog razvoja Općine Legrad za razdoblje od 2016. – 2020., Strateški cilj 1. „Visoka razina kvalitete života lokalne zajednice“, Prioritet 1.2. „Razvoj društvene infrastrukture i programa“, Mjera: 1.2.5. “Razvoj sportskih programa kroz aktivnosti kroz manifestacije“, Županijskom razvojnom strategijom Koprivničko-križevačke županije za razdoblje 2014. – 2020., Strateški cilj 2 „Poboljšanje prometne i komunalne infrastrukture“, Razvojni prioritet: 2-2 „Razvoj prometne infrastrukture“, Mjera 2.2.1. „Razvoj cestovne infrastrukture“ te Prostornim planom uređenja Općine Legrad sa smanjenim sadržajem („Službeni glasnik Koprivničko-križevačke županije“ broj 11/07, 18/14. i 19/19).

**Članak 5.**

Ova Odluka stupa na snagu danom donošenja, a objavit će se na internetskoj stranici Općine Legrad, [www.opcinalegrad.hr](http://www.opcinalegrad.hr/) i na oglasnoj ploči Općine Legrad.

**OPĆINSKO VIJEĆE OPĆINE LEGRAD**

**KLASA: 910-01/20-01/05**

**URBROJ:2137/10-20-13**

**Legrad, 21. srpnja 2020.**

 **PREDSJEDNICA:**

 **Snježana Kuzmić v.r**